Emanuel Hruška

Prof. Ing. arch. Dr. techn. Emanuel Hruška, DrSc (* 31. január 1906, Praha – † 16. august 1989, Praha) bol český architekt, vysokoškolský profesor. Bol to urbanista, teoretik, pedagóg, zakladateľ a spoluzakladateľ medzinárodných organizácií, zakladateľ urbanizmu na Slovensku.

 Biografia 
 Narodil sa 31. januára, 1906 v Prahe, v úradníckej rodine.
 1924 maturoval na reálnom gymnáziu v Prahe na Vinohradoch
 19241928 štúdium na Vysokej škole architektúry a pozemného staviteľstva na Českom vysokom učení technickom v Prahe
 19281931 pokračovanie štúdií na Akadémii výtvarných umení u prof. Gočára
 1934 zisk doktorátu technických vied na ČVUT v Prahe
 1938 habilitácia na docenta na ČVUT v Prahe
 19381945 zamestnaný ako expert pre urbanizmus riaditeľstva firmy Baťa
 1945 sa oženil, s manželkou žili v Prahe, deti nemali
 19481962 vedúci Ústavu stavby miest na Fakulte architektúry a pozemného staviteľstva Slovenskej vysokej školy technickej (SVŠT) v Bratislave, ktorú aj založil
 1948 vymenovaný za predsedu urbanistickej komisie Zväzu slovenských architektov
 1953 vymenovaný za riadneho profesora na Stavebnej fakulte SVŠT
 1956 titul doktor technických vied
 1958 vymenovaný za prvého podpredsedu Ústrednej komisie štátnej pamiatkovej starostlivosti pri Ministerstve kultúry ČSR. Roku 1962 sa stal jej predsedom
 1964 Cena Dušana Jurkoviča za vedecko-teoretické dielo Vývoj stavby miest 
 1965 sa stal expertom UNESCO a hlavným redaktorom vedeckého časopisu Architektúra & Urbanizmus
 1971 predseda Československého národného komitétu ICOMOS (Medzinárodná rada pre pamiatky a sídla)
 1981 Zlatá plaketa SAV Aurela Stodolu za zásluhy v technických vedách
 16. augusta 1989 zomrel v Prahe, kde je aj pochovaný

 Tvorba a teoretické dielo 
 Elektrické domy, Praha – Holešovice, 1931.
 Projekt divadla v Brne (S V. Kubom).
 Rodinný dom, Praha, 1933.
 Štúdia pražskej rýchlodráhy, 1936.
 Súťaž na Námestie práce v Zlíne, 1938.
Profesor Hruška vytvoril rozsiahle teoretické dielo v oblasti vývoja a teórie stavby miest, vzťahu sídla a krajiny, urbanistickej kompozície, dopravných problémov a územného plánovania.
Prvé práce písal ešte pred príchodom na Slovensko:
 Nové úkoly v soudobém urbanismu, 1936.
 Krajina a její soudobá urbanisace, Praha 1946.
Na Slovensku v teoretickej publikačnej činnosti pokračoval:
 Súmestie Banská Bystrica – Zvolen (s kol.), 1950.
 Úvod do urbanizmu a územného plánovania, 1955.
 Mesto budúcnosti, Martin 1957.
 Vývoj stavby miest, 1961.
 Problémy súčasného urbanizmu, Bratislava 1965.
 Stavba miest – jej história, prítomnosť a budúcnosť, Bratislava 1970.
 K tvorbe urbanistického prostredia, 1985.

 Medzinárodná činnosť 
Schopnosti Emanuela Hrušku mu umožnili uplatniť sa aj v zahraničí, čo sa prejavilo aktívnym členstvom v medzinárodných organizáciách:
 1955: Spoluzakladateľ medzinárodnej spolupráce v oblasti starostlivosti o pamiatky a výstavbu v historických mestách
 od 1965 expertom UNESCO
 1967 členom Ekistickej spoločnosti v Aténach

Ocenením jeho angažovanosti a aktívnej práce v týchto organizáciách bolo jeho členstvo v Rakúskej spoločnosti pre územné plánovanie, v Maďarskej urbanistickej spoločnosti, Akadémii stavby miest Nemecka a vo Francúzskej akadémii architektúry.

 Použitá literatúra 
 Dulla, M. a kol.: Majstri architektúry. Perfekt 2005, Bratislava, str. 70, 71.
 Dulla, M., Moravčíková, H.: Architektúra Slovenska v 20. storočí, Slovart 2002, Bratislava, str. 469.
 Dulla, M., Moravčíková, H.: Kto je kto v architektúre na Slovensku; architektúra, urbanizmus, interiérová tvorba, interiérový design, výstavníctvo. Informačné stredisko architektúry Spolku architektov Slovenska, Bratislava, 1995, s. 60. ISBN 8088791006

 Referencie 

Kategória:Českí architekti
Kategória:Držitelia Ceny Dušana Jurkoviča
Kategória:Absolventi Českého vysokého učení technického
Kategória:Osobnosti z Prahy
Kategória:Dekani Fakulty architektúry Slovenskej technickej univerzity v Bratislave